દેશની સૌથી મોટી સાર્વજનિક બેંક ભારતીય સ્ટેટ બેંક એટલે કે SBI તેના ગ્રાહકો માટે એક સારી ખબર લઇને આવ્યું છે . બેંકે ગુરુવારે નેશનલ ઇલેક્ટ્રોનિક ફંડ ટ્રાંસફર ( NEFT ) અને રિયલ ટાઇમ ગ્રોસ સેટલમેન્ટ ( RTGS ) ની લેતીદેતીની ફીમાં 75 ટકાનો કાપ કર્યો છે . બન્ને સેવાઓ પર બેંકનો આ કાપ 15 જુલાઇથી લાગુ થશે . બેંકોનું કહેવું છે કે આ કાપ તેના ઇન્ટરનેટ બેંકિગ અને મોબાઇલ બેંકિગ સેવાઓની લેવડ દેવડ પર પણ લાગુ થશે . એસબીઆઇના એમડી રજનીશ કુમારે કહ્યું કે એનઇએફટી અને આરટીજીએસની લેવડ દેવડ પર લાગતી ફી અમે ઓછી કરી લીધી છે આ પગલું અમે બેકિંગ અને મોબાઇલ બેંકિગને આગળ વધારવા માટે લીધુ છે . એટલું જ નહીં બુધવારે ભારતીય સ્ટેટ બેંકે 1000 રૂપિયા સુધીની ત્વરિત ચૂકવણી સેવા ( IMPS ) ફંડ ટ્રાંસપરની પણ ફી નીકાળી દીધી હતી . માનવામાં આવી રહ્યું છે બેંક આવું એટલા માટે કરી રહી છે કે જેના કારણે ડિઝિટલ લેતી દેતી વધે . જો કે તમામ નાણાંકીય લેવડ દેવડ પર 18 ટકા જીએસટી લાગશે .